Къуэдзыр Италием къыщыхожаныкI
Италием и Удине къалэм щекIуэкIащ дзюдомкIэ Европэм и Кубокыр къэхьыным хухэха зэхьэзэхуэ зэIуха. Саугъэт нэхъыщхьэм щIэбэнащ къэрал 32-м къикIа зи ныбжьыр илъэс 21-м щIимыгъуа дзюдоист 350-м нэблагъэ.
«Ovidio Bernes» атлетикэ псынщIэмкIэ спорт аренэм и утыкум къихьащ Къэбэрдей-Балъкъэрым щыщ спортсмен Къуэдз Къантемыр. ПэщIэдзэ зэIущIиплIым и хьэрхуэрэгъухэм шэч къызытумыхьэн текIуэныгъэ къафIэзыхьа ди лъэпкъэгъур финал зэпэщIэтыныгъэм щыIущIащ Франджым и лIыкIуэ Гоберт Максим. Къантемыр зымащIэкIэ кIэух зэIу-щIэм къыщыхагъащIэри, зэхьэзэхуэм и дыжьын медалыр зыIэригъэхьащ.
Фигу къэдгъэкIыжынщи, мы гъэм бадзэуэгъуэм и пэщIэдзэм Португалием Къуэдзым къыщихьащ Европэм и Кубокыр. Ар ягъасэ Иванов Дмитрийрэ Апхуд Андзоррэ.
Жыласэ Замир.
